Document ID: 32001D0610

Komisijas Lēmums
(2001. gada 18. jūlijs),
ar ko groza Lēmumu 93/195/EEK par dzīvnieku veselības nosacījumiem un veterināro sertifikāciju zirgu skriešanās sacīkstēm, sacensībām un kultūras pasākumiem paredzētu reģistrētu zirgu atpakaļievešanai pēc pagaidu izvešanas
(izziņots ar dokumentu Nr. C(2001) 1953)
(Dokuments attiecas uz EEZ)
(2001/610/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Komisijas Lēmumu 2001/298/EK [2] un jo īpaši tā 19. panta ii) apakšpunktu,
tā kā:
(1) Saskaņā ar Komisijas Lēmumu 93/195/EEK [3], kurā jaunākie grozījumi izdarīti ar Lēmumu 2001/144/EK [4], skriešanās sacīkstēm, sacensībām un kultūras pasākumiem paredzētu reģistrētu zirgu ievešana pēc tam, kad tie tikuši uz laiku izvesti, ir atļauta tikai zirgiem, kuri šā Lēmuma II pielikuma tās pašas grupas ārpuskopienas valstī pavadījuši ne vairāk kā 30 dienas.
(2) Lai atvieglotu Kopienas izcelsmes sacīkšu zirgiem dalību starptautiskos pasākumos pa grupām/kategorijām, sarakstā minētajās ārpuskopienas valstīs, kas iekļautas dažādās grupās, jo īpaši, Austrālijā, Kanādā, Amerikas Savienotajās Valstīs, Honkongā, Japānā, Singapūrā vai Apvienotajos Arābu Emirātos, šis laika posms jāpagarina līdz 90 dienām un ierobežojums citas grupas valstīm jāatceļ sacīkšu zirgiem, kuri piedalās šādos pasākumos.
(3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Lēmumu 93/195/EEK groza šādi:
1. Lēmuma 1. pantam pievieno šādu ievilkumu:
"- ir piedalījies starptautiskos pasākumos pa grupām/kategorijām Austrālijā, Kanādā, Amerikas Savienotajās Valstīs, Honkongā, Japānā, Singapūrā vai Apvienotajos Arābu Emirātos un atbilst šā Lēmuma VIII pielikumā noteiktajām veterinārā sertifikāta parauga prasībām."
2. Šīs regulas pielikumu pievieno kā VIII pielikumu.
2. pants
Šis lēmums ir adresēts dalībvalstīm.
Briselē, 2001. gada 18. jūlijā

Labels: 0
3
6